Olaf Gulbransson

**Olaf Leonhard Gulbransson** (1873–1958) var en norsk tegner, maler og grafiker som særlig arbeidet i Tyskland. Han er særlig kjent som karikaturtegner og illustratør.

## Liv og karriere

Gulbransson ble født den 26. mai 1873 i Christiania. 

### Kunstnerskapet etableres
Fra 1890 tegnet han for flere norske vittighetsblader, blant andre *[[Tyrihans]]*, *[[Pluk]]*, *[[Paletten]]*, *[[Fluesoppen]]*, *[[Sfinx (vittighetsblad)|Sfinx]]* og *[[Trangviksposten]]* (1899–1901).

### Emigrasjon til Tyskland
I 1902 reiste han til Tyskland for å tegne for satiremagasinet *[[Simplicissimus]]* i München etter at redaktør Albert Langen (1869–1909) hadde vært i kontakt med dikteren Bjørnstjerne Bjørnson for å sikre seg det norske talentet. Med større publikum økte Gulbranssons berømthet, og han ble boende i Tyskland siden, bortsett fra årene 1923–1927 da han tegnet for *[[Tidens Tegn (avis)|Tidens Tegn]]* i Oslo. I 1929 ble han professor ved kunstakademiet i München. Gulbranssons tegninger er preget av en enkel, presis strek og sikker portrettkunst i samtidens dekorative stil.

I 1933 arrangerte kunstakademiet i Berlin en æresutstilling i forbindelse med Gulbranssons 60-årsjubileum. Utstillingen ble imidlertid stengt av nazistpartiet etter bare to dager.

### Pro-nazistisk virke
Efter nazistenes maktovertagelse i 1933 måtte *Simplicissimus* innrette seg med de nye makthaverne, og mens flere bidragsydere, blant annet Thomas Theodor Heine sluttet i magasinet og senere gikk i eksil, fortsatte Gulbransson. I perioden frem til bladet ble nedlagt i 1944 bidro han med en lang rekke pro-nazistiske propagandategninger, og han ble plassert på Gottbegnadeten-Liste, en fortegnelse over kunstnere som ifølge nazistpartiet var for viktige til å bli mobilisert under andre verdenskrig.

I mai 1944 fikk Gulbransson den norske Statens kulturpris overrakt av musikkprofessoren og NS-mannen Gunnar Graarud.

### Forfatterskap
I tillegg til å tegne for *Simplicissimus* og andre tidsskrifter, illustrerte han flere bøker, blant annet erindringsbøkene *Det var en gang*, som utkom i samtidig i Norge og Tyskland i 1934, og *Und so weiter* som ble utgitt i Tyskland i 1954. Erindringsbøkene har i nyere tid blitt gjenutgitt en komplett utgave på No Comprendo Press: *Det var en gang/ Og så videre*.

### Etterkrigstiden
Gulbransson forble en respektert kunstner i Tyskland resten av livet.

Han døde den 18. september 1958, i en alder av 85 år, på Schererhof ved Tegernsee i Bayern i Tyskland.

## Familieforhold
Gulbransson var gift tre ganger, med Inga Liggern (1875–1953) fra 1897 til 1906, Grete Jehly fra 1906 til 1922 og Dagny Bjørnson fra 1923. Dagny var datter av Einar Bjørnson og Elsebeth f. Langen og dermed barnebarn av Bjørnstjerne Bjørnson. Elsebeth var søster til Albert Langen, som var Bjørnsons tyske forlegger og grunnleggeren av det satiremagasinet *Simplicissimus*. Albert Langen var gift med Karoline og Bjørnstjerne Bjørnsons yngste datter, som het Dagny i likhet med sin niese, og fikk to sønner med henne før de ble skilt. 

Den tyske illustratøren Jan Gulbransson er et av Olaf Gulbranssons barnebarn.

## Bildegalleri



## Illustrerte bøker (utvalg)
* 1901: *24 Karikaturer*, utgitt i Christiania
* 1905: *Berühmte Zeitgenossen*, München
* 1912: *Aus meiner Schublade*, München 
* 1934: *Det var engang* (tysk utgave: *Es war einmal*)
* 1954: *Und so weiter*

## Annet

I 2004 utgav tegnerne Lars Fiske og Steffen Kverneland den prisbelønte *Olaf G.* (På No Comprendo Press) , ei uhøytidelig tegneseriebok om deres reise til Olaf Gulbranssons hjem i Tyskland.

## Referanser


## Eksterne lenker
* 

* 
* Olaf Gulbransson-museet i Tegernsee
* Et av Gulbranssons velkjente Ibsen-portretter
* Tidlig tegneserie av Olaf Gulbransson
* Flere tegneserier av Olaf Gulbransson
* Arbeider fra blant annet ''Simplicissimus''
* Kort om Gulbranssons forhold til nazismen